Johan A - Jun 2022
Uitstekende gasvryheid van Ancarene!
Puik omgewing en rustig.
Charoll P - Jun 2022
Rustig en afgeleë.
Ons wou net wegkom van ons besige en bedrywige lewe. Ons wou net rustigheid hê en dis wat ons gekry het. Ek sal julle gasteplaas aan ieder en elk aanbeveel. En ons hoop om julle weer in die nabye toekoms te sien. Baie dankie aan jul gasvryheid.
Hardus D - Mei 2022
Rustig en ontspannend met uitstekende ligging.
Alles wat jy nodig het in een vertrek. Heerlike bed en die ruim badkamer met sy reuse stort was veral aangenaam. Die heerlikste organiese rooibos en verskeie konfyte is te koop. Ek kan dit met vrymoedigheid aanbeveel. Ons sal beslis weer by Maskam oorbly, maar volgende keer beslis vir meer as 1 dag. Baie dankie vir die vriendelike ontvangs en pragtige, skoon en ruim akkommodasie. Doen so voort!
Delina M - Mei 2022
Weereens het dit aan ons verwagtinge voldoen.
Goed toegeruste huisie met pragtige uitsig op Maskamberge vanaf stoepie met onderdakbraai.
Chris F - Mei 2022
Laaste stop na 'n besigheidsreis na die Noord-Kaap.
Ons het hier gestop op pad terug van Springbok. Perfek. Aan die voet van die Gifberg bied dit puik fietsry opsies. 'n Lekker 30 km roete as die tyd min is, of 'n 65km roete oor en om die berg wat ek sekerlik volgende keer gaan doen. Natuurlik ook korter roetes op die plaas vir die wat nie so ver wil trap nie. Lekker stapopsies as jou fiets nie naby is nie. Ons gaan beslis terug om foto's te neem in die sterre-nag. Die vriendelik ontvangs en puik diens was welkom na 'n lang dag. Die plaas-ontbyt is sekerlik die regte manier om die nuwe dag in te wei. Ons sien uit na ons volgende kuier op die plaas. Dankie.
Esja O - Mei 2022
Baie oulike verblyf op die plaas en het alles wat 'n mens benodig.
Rudolf V - Apr 2022
Dit is die perfekte plek as jy wil weg kom uit die besige stads lewe en een wees met die natuur.
Beverley M - Mrt 2022
As always a very comfortable and relaxing place with beautiful scenery.
As always a very comfortable and relaxing place not far from the hustle of the N7 but yet very quiet and peaceful. Beautiful views with the constantly changing also beautiful colours of the Gifberg which descends on the serenity of this working guest farm.
Zelda W - Mrt 2022
Stilte en gasvryheid uit die boonste rakke.
Die wooneenheid was puik en netjies met alles wat jy nodig het. Daar is lekker stapplek op die plaas, maar let wel dat honde op leiband moet wees. Daar is skape en donkies en perde en 'n pragtige dam. Die berge omring jou en dis nie eers ver van die N7 nie. Die plaasontbyt daar was meer as wat ek kon versoek het en so smaaklik. Ons aandete was net so lekker, die moeite werd na 'n lang dag op die pad. Gasvryheid en kwaliteit op elke vlak. Lulu sal Frenchie mis, hulle het so lekker saam gestap.
Amelia K - Feb 2022
Rustig en onspannend.
Ons het slegs een aand oornag, het heerlik ontspan en uitgerus. Pragtige uitsig oor die berge. Gasvrou het baie nuttige en interesante inligting gedeel, sal definitieg weer hier oornag en langer vertoef gedurende die blommeseisoen. Tarief was baie billik.
Hermanus S - Feb 2022
Baie lekker oornagakkommodasie en ete! Kinders het dit ook baie geniet met die speelplek, swembad en diere!
Pragtige uitsig, rustige atmosfeer, mooi eenheid, vriendelike gasvrou, heerlike kos. en die lekkerste bergwater!
Wilhelm C - Jan 2022
Baie rustig en uitstekende ligging.
Karen J - Des 2021
Lekker rustig net teleurgesteld dat ons moes betaal vir lugverkoeling in die kamer.
Had a short stay here, it was very peaceful and had everything we needed for self catering. Views are beautiful.
Valerie S - Nov 2021
We had a wonderful time and enjoyed the nature. Friendly people. We will be back.
Thank you Ancarene for the lovely homemade plaasbroodjie and fresh eggs.
Hester V - Okt 2021
Baie netjiese verblyf. Alles wat jy nodig het.
Ons is vriendelik ontvang en ons blyplek was gereed vir ons. Alles skoon en netjies met die wonderlike natuur om ons. Heerlike organiese rooibostee gekoop.
Kamer was baie netjies en skoon, alles was netjies. Maskam is baie sentraal. Informasieboekie in die huis baie handig, veral omdat ons nooit in die area was.
Gasvrou Ancarene baie vriendelik en behulpsaam. Sal graag weer daar bly. Jy kan ontbyt en aandete daar eet mits jy 24 uur voor die tyd bespreek. Heerlike maaltye geniet.
Brian E - Sep 2021
Clean comfortable good location with spectacular mountain views.
Ancarene is a friendly and welcoming hostess and we recommend eating some delicious well prepared homecooked evening meals and breakfasts too.
Nicola D - Sep 2021
Behalwe vir die baie 6 km grondpad waaraan ons stadsjapies nie gewoond is nie, het die selfsorghuisies alles wat mens benodig vir 'n naweekwegbreek. Die uitsig van die berg is fantasties. Die gasvrou is vriendelik en baie behulpsaam. Ons sal beslis weer kom kuier.
Elbe V - Sep 2021
Gerieflike oornagplek tydens blommetyd.
Ons het vir 2 nagte in Klaas Skaapwagter oornag tydens die blommetyd. Die huisie is goed ingerig en gerieflik. Die kaggel was heerlik tydens die koue weer. Die gasvrou was baie vriendelik en het ons heelwat inligting oor die omgewing gegee. Die blommeroete op die plaas was pragtig. Hierdie is 'n bestemming wat ek sal aanbeveel.
Baie mooi met mooi uitsig op die berge.
Ons is baie vriendelik ontvang. Huisie was baie netjies met die mooiste uitsig op die berg. Baie lekker gebly.
Geen klagtes. Lekker rustig. Kos vir die siel.
Frans D - Aug 2021
Aangename en vriendelike ontvangs en 5 ster-aandete.
Die huise was baie kompak vir 5 volwassenes.
Pragtige plek en huisie.
Omgewing tussen blomme en pragtige uitsig op Maskam berge. Huis is baie goed toegerus.
Baie mooi natuurskoon
Vandat ek en my vrou daar ge-arriveer het, het ons baie tuis gevoel. Ancarene en die poodle was baie gasvry en ons is bederf met 'n baie skoon kothuis. Presies soos op die foto's toe ons bespreek het. Ons is aanbeveel om 'n rit oor die Gifberg te neem, wat ons toe ook gedoen het. Pragtige natuurskoon was ons beloning. Ons laaste aand is ons bederf met die lekkerste bobotie wat ons in 'n baie lang tyd geëet het. Sal vir seker weer daar gaan kuier. Baie dankie.
Patrick M - Jul 2021
Baie lekker en mooi omgewing.
Maskam kan dalk net na hulle kragtoevoer kyk wanneer dit bewolk is gedurende wintertye, verder het ons baie lekker gebly.
Riana R - Jun 2021
Lieflike, goed toegeruste huisie met 'n pragtige uitsig oor die berge.
Huisie was pragtig ingerig, ons het lekker op die stoep gebraai met 'n mooi uitsig op die berge. Ancarene was 'n wonderlike gasvrou en het die oggend met ons vertrek vir ons 'n heerlike ontbyt by die huis kom bedien, ten spyte van 'n swaar (maar nodige) reënstorm - baie dankie.
Johnny M - Mei 2021
Lieflike gerief in 'n baie stil omgewing.
Ons het ons tyd terdeë geniet en alles wat mens nodig het was daar. Ons sal definitief weer Maskam besoek in die toekoms.
Rustige wegbreek vir 'n oorslaap.
Oulike plaasomgewing met fantastiese uitsig op Gifberg.
Baie vriendelike ontvangs met ons aankoms. Die chalet het 'n mooi uitsig oor die Gifberg. Al is die omgewing baie droog, is dit nog steeds 'n pragtige landskap en natuur.
Brenda S - Apr 2021
The peace and quiet was amazing. After travelling and visiting customers for 2 days, Maskam was an oasis in the heat. A wonderful host.
Elzaan K - Mrt 2021
Gemaklik, niks tekort. Lekker vir kinders.
Als was lekker. Die plaaswerkers wat op en af tussen die cottages beweeg het en die harde musiek wat hul gemaak het was effens anders. Maar over all was dit baie lekker.